open-index/open-wikipedia-markdown huggingface dataset:
தசாவதாரம் (2008 திரைப்படம்)

***தசாவதாரம்*** (*Dasavathaaram*), 2008 இல் வெளிவந்த ஒரு தமிழ்த் திரைப்படமாகும். கே. எஸ். ரவிக்குமார் இயக்கத்தில் பத்து மாறுபட்ட வேடங்களில் கமல்ஹாசன் நடித்துள்ளது குறிப்பிடத்தக்கது. கதாநாயகியாக நடிக்கும் அசினும் இரண்டு வேடங்களில் நடித்திருக்கிறார்.

## பாத்திரங்கள்
### கமலின் பத்து பாத்திரங்கள்
* *ரங்கராஜ நம்பி* - வைணவர்
* *கோவிந்த் ராமசாமி* - உயிரித் தொழில்நுட்ப அறிவியலாளர், நாத்திகர்.
* *கிறிஸ்டியன் பிளெட்சர்* - சிஐஏ அமைப்பின் முன்னாள் ஊழியர், கொலையாள்.
* *பல்ராம் நாயுடு* - தெலுங்கு ரா அதிகாரி
* *கிருஷ்ணவேணி* - சித்தம் பிறழ்ந்த பாட்டி.
* *வின்சென்ட் பூவராகன்* - தலித் தலைவர், சுற்றுச்சூழல் போராளி.
* *அவதார் சிங்* - பஞ்சாபி பங்கரா பாடகர்
* *கலிஃபுல்லா கான்* - இசுலாமியர்
* *ஷிங்கென் நரஹஷி* - ஜப்பானிய யயுற்சு தற்காப்புக் கலை வீரர்
* *[[ஜார்ஜ் வாக்கர் புஷ்|ஜார்ஜ் புஷ்]]* - ஐக்கிய அமெரிக்கக் குடியரசுத் தலைவர்
*அசின்-கோதை மற்றும் ஆண்டாள்
*நாகேஷ்-முக்த்தார்
*கே.ஆர்.விஜயா-முக்த்தாரின் மனைவி
*மல்லிகா-ஜாஸ்மின்
*ரகுராம்-அப்பா ராவ்
*ரேகா-மீனாட்சி

## கதைக்கோப்பு

கமல் பத்து பாத்திரங்களில் நடிக்கிறார். அவர்கள் அனைவரும் 2004 சுனாமியோடு எவ்வாறு தொடர்பு படுகிறார் என்பது கதையின் இழை. கதையில் வரும் கமலின் பத்து பாத்திரங்களும் ஒழுங்கின்மை கோட்பாடு மற்றும் அதனுடன் தொடர்புடைய பட்டாம்பூச்சி விளைவு ஆகியவற்றைக் கொண்டு தொடுக்கப்படுவதாக கூறப்படுகிறது.

மையக் கதை ஐக்கிய அமெரிக்க நிறுவனம் ஒன்றில் உயிரித் தொழில்நுட்ப அறிவியலாளர் கண்டுபிடித்த உயிரிப் பேரழிவுக் கிருமி தீய சக்திகளுக்குக் கைமாறும் தருவாயில் அதை அவர்களிடம் இருந்து காப்பாற்ற அதை அறிவியலாளர் எடுத்துக்கொண்டு ஓடுகிறார். அறிவியலாளரைப் பிடித்து அந்த உயிரியல் அழிவியை எடுக்க சிஐஏ அமைப்பின் முன்னாள் ஊழியர் ஒருவர் தீவரவாதிகளால் அனுப்பப்படுகிறார். அதற்கிடையில் அறிவியலாளர் எவ்வாறு அந்த அழிவியை நழுவவிடுகிறார், பின் தொடர்கிறார், யார் யாரை சந்திக்கிறார், இறுதியில் 2004 சுனாமிக்கும் அந்த அழிவிக்கும் என்ன தொடர்பு எனபதுவே கதையின் சாரம்.

## சிறப்புக் காட்சிகள்
12ம் நூற்றாண்டில் சோழ அரசன், கோவிந்தராசர் சிலையுடன் ரங்கராஜ நம்பியைப் பிணைத்து நடுக்கடலுக்கு எடுத்துச் சென்று வீசும் காட்சிகள், இறுதியில் சுனாமி காட்சிகள் போன்ற சிறப்பு காட்சிகள் அமெரிக்க வல்லுனர் பிறையன் ஜென்னிங்க்ஸ் மேற்பார்வையில் சென்னை வரைகலை, நுட்பக் கலைஞர்களால் வடிவமைக்கப்பட்டன.

## பாடல்கள்

## விமர்சனம்
ஆனந்த விகடன் வார இதழில் வந்த விமர்சனத்தில் "இது கமல்ஹாசனின் 'டென் மேன் ஷோ!'... ஒன்றுக்குப் பத்தாக வரும் கமல்களுக்குத் தீனி போடுவதிலேயே பெரும் கவனத்தைச் செலவிட்டதாலோ என்னவோ, கதை லாஜிக்கிலும் திரைக்கதை மேஜிக்கிலும் கிராஃபிக்ஸ் நேர்த்தியிலும் ஆங்காங்கே சறுக்கல்கள். நம்பியின் நடிப்பாளுமை, சமூகப் போராளியான வின்சென்ட் பூவராகனின் புயல் கோபம், பத்து கேரக்டர்களுக்கும் விதவிதமான குரல் மாற்றம் என கமலின் உழைப்பு... சம காலத் தமிழ் சினிமாவின் பிரமிப்பு!" என்று எழுதி  மதிப்பெண்களை வழங்கினர்.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

## மேற்கோள்கள்

## வெளி இணைப்புகள்
* Dasavatharam Official Website 
*
*

பகுப்பு:2008 தமிழ்த் திரைப்படங்கள்‎
பகுப்பு:தமிழ் சண்டைத் திரைப்படங்கள்‎
பகுப்பு:தமிழ் அறிபுனைத் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:இந்து தொன்மவியல் திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:அசின் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
இணைய குறிகளின் பட்டியல்

இது உயர் நிலை இணைய குறியீடுகளின் பட்டியலாகும்.

## வெளி இணைப்புகள்
* இணையக் குறியீடுகள் பட்டியல் நாடுகள் வாரியாக

பகுப்பு:நாடுகள் தொடர்பான பட்டியல்கள்
சம்திங் சம்திங் உனக்கும் எனக்கும்

***சம்திங் சம்திங் உனக்கும் எனக்கும்*** 2006 ஆம் ஆண்டு வெளிவந்த தமிழ்த் திரைப்படமாகும். எம்.ராஜா இயக்கத்தில் வெளிவந்த இத்திரைப்படத்தில் ஜெயம் ரவி, திரிஷா போன்ற பலர் நடித்துள்ளது குறிப்பிடத்தக்கது. தெலுங்கு மொழியில் வெளிவந்த நுவ்வொஸ்தானண்டே நேனொத்தண்டானா திரைப்படத்தின் மறு தயாரிப்பே இத்திரைப்படம் என்பதும் குறிப்பிடத்தக்கது.

## விமர்சனம்
ஆனந்த விகடன் வார இதழில் எழுதிய விமர்சனத்தில் "லாஜிக் மீறல்கள், சினிமாத்தனங்கள், புளித்துப்போன சென்டிமென்ட்டுகள், அலுத்துப்போன பதைபதைப்புக் காட்சிகள் இருந்தாலும் சலிப்பு தராமல் ரசிக்க வைக்கிற கலர்ஃபுல் எக்ஸிபிஷன்!" என்று எழுதி  மதிப்பெண்களை வழங்கினர்.
## மேற்கோள்கள்
 

பகுப்பு:2006 தமிழ்த் திரைப்படங்கள்‎
பகுப்பு:ஜெயம் ரவி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:திண்டுக்கல்லில் படமாக்கப்பட்ட திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
1972

**1972**  (**[[ரோம எண்ணுருக்கள்|MCMLXXII]]**) ஒரு சனிக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.

## நிகழ்வுகள்
* ஜனவரி 11 - கிழக்கு பாகிஸ்தான் பங்களாதேஷ் என்ற பெயருடன் சுதந்திரம் பெற்றது.
* ஜனவரி 21 - இந்தியாவின் அசாம் மாநிலத்தின் ஒரு பகுதி மேகாலயா மாநிலம் என உதயமானது. 
* ஜனவரி 24 - ஜப்பானிய இராணுவவீரரான Shoichi Yokoi இருபத்தெட்டு ஆண்டுகள் காட்டில் கழித்த பின்னர் கண்டுபிடிக்கப்பட்டார்.
* மார்ச் 19 - இந்தியாவும், பங்களாதேசும் நட்புறவு பத்திரத்டின் கையோப்பமிட்டன.
* மே 22 - சிலோன் ஸ்ரீலங்கா எனப் பெயரிடப்பட்டது.
* ஜூன் 5 - ஐக்கிய நாடுகள் அவை இன்று உலக சுற்றுச்சூழல் தினம் என்று அறிவித்தது.

## பிறப்புகள்
* ஏப்ரல் 17 - முத்தையா முரளிதரன், இலங்கைப் பந்தாளர் 
* ஜூலை 8 - சௌரவ் கங்குலி இந்தியத் துடுப்பாளர்

## இறப்புகள்
* பெப்ரவரி 20 - மரியா கோயெப்பெர்ட் மேயர், நோபல் பரிசு பெற்ற ஜேர்மானியர் (பி. 1906) 
* ஏப்ரல் 4 - காயிதே மில்லத், இந்திய அரசியல்வாதி (பி. 1896)
* ஏப்ரல் 16 - யசுனாரி கவபட்டா, நோபல் பரிசு பெற்ற ஜப்பானிய எழுத்தாளர் (பி. 1899) 
* சூலை 22 - டி. எஸ். பாலையா, தமிழ்த் திரைப்பட நடிகர் (பி. 1914)

## நோபல் பரிசுகள்
* இயற்பியல் -  John Bardeen, Leon Neil Cooper, John Robert Schrieffer
* வேதியியல் - Christian B. Anfinsen, Stanford Moore, William H. Stein
* மருத்துவம் - Gerald M. Edelman, Rodney R. Porter
* இலக்கியம் - Heinrich Böll
* சமாதானம் - வழங்கப்படவில்லை
* பொருளியல் (சுவீடன் வங்கி வழங்கும் பரிசு) - John Hicks, Kenneth Arrow

## இவற்றையும் பார்க்கவும்
* 1972 இல் வெளிவந்த தமிழ்த் திரைப்படங்கள்

## 1972 நாட்காட்டி

## மேற்கோள்கள்

*
சித்திராங்கதை

**சித்திராங்கதை** (அல்லது சித்திராங்கதா) மகாபாரதக் கதையில் வரும் அருச்சுனனின் மனைவிகளுள் ஒருவர் ஆவார். அருச்சுனன் தனது வனவாசத்தின் போது இந்தியாவின் பலபகுதிகளில் சுற்றித் திரிந்தார். அப்போது அவர் இமயமலைக்குக் கிழக்கே உள்ள மணிப்பூர் என்னும் இடத்திற்குச் சென்றார். அங்கு அவர் மணிப்பூர் மன்னனின் மகளான சித்திராங்கதையைச் சந்தித்தார். அருச்சுனன் அவரை மணம் செய்து கொள்ள விரும்பி மன்னரை வேண்டினார். அதற்கு அவர் அவ்வூர் வழக்கப்படி சித்திராங்கதையின் குழந்தைகள் மணிப்பூர் அரசின் வாரிசுகள் என்றும் அவர்களை அருச்சுனனோடு அனுப்ப முடியாது என்றும் கூறிவிட்டார். அருச்சுனன் சித்திராங்கதையையும் அவள் குழந்தைகளையும் கூட்டிச்செல்வதில்லை என்று உறுதிகொடுத்து மணமுடித்துக் கொண்டார். இவர்களுக்கு பாப்புருவாகனன் என்ற மகன் பிறந்தான். அவனே மணிப்பூர் அரசின் வாரிசு ஆவான்.

## மேற்கோள்கள்

பகுப்பு:மகாபாரதக் கதை மாந்தர்கள்
யுயுத்சு

**யுயுத்சு** மகாபாரதக் கதையில் வரும் திருதராஷ்டிரனுக்கும் காந்தாரியின் முதன்மை பணிப்பெண் சுக்தாவுக்கும் பிறந்த மகன் ஆவார். இவர் துரியோதனன் முதலான கௌரவர்களுக்கு சகோதரன் முறை கொண்டவர். அவர்களுக்கு ஒரு வருடத்திற்குப் பின்னர் பிறந்தவர். 

பாண்டவர்களை கௌரவர்கள் அவமரியாதை செய்தது பிடிக்காத யுயுத்சு குருச்சேத்திரப் போரின் போது பாண்டவர் அணியில் சேர்ந்தார். போரின் முடிவில் பிழைத்த திருதராஷ்டிரனின் புதல்வர் இவர் ஒருவரே ஆவார்.

## மேற்கோள்கள்


பகுப்பு:மகாபாரதக் கதை மாந்தர்கள்
பகுப்பு:குரு வம்சம்
1973

**1973**  (**[[ரோம எண்ணுருக்கள்|MCMLXXIII]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும்.

## நிகழ்வுகள்
* யோம் கிப்பூர்ப் போர்

## பிறப்புகள்
* ஜனவரி 11 - ராகுல் திராவிட், இந்தியத் துடுப்பாளர்
* ஏப்ரல் 24 - சச்சின் டெண்டுல்கர், இந்தியத் துடுப்பாளர்
* நவம்பர் 1 - ஐஸ்வர்யா ராய், இந்திய நடிகை

## இறப்புகள்
* மார்ச் 6 - பெர்ல் எஸ். பக், நோபல் பரிசு பெற்றவர் (பி. 1892)
* ஜூலை 20 - புரூஸ் லீ, ஹாலிவுட் நடிகர் (பி. 1940)
* செப்டம்பர் 23 - பப்லோ நெரூடா, நோபல் பரிசு பெற்ற கவிஞர் (பி. 1904) 
* அக்டோபர் 30 - ரா. கிருஷ்ணசாமி நாயுடு, தமிழக அரசியல்வாதி (பி. 1902)
* டிசம்பர் 24 - ஈ. வெ. இராமசாமி தமிழக சீர்திருத்தவாதி (பி. 1879)

## நோபல் பரிசுகள்
* இயற்பியல் -  Leo Esaki, Ivar Giaever, Brian David Josephson
* வேதியியல் - Ernst Otto Fischer, Geoffrey Wilkinson
* மருத்துவம் - Karl von Frisch, Konrad Lorenz, Nikolaas Tinbergen
* இலக்கியம் - Patrick White
* சமாதானம் - ஹென்ரி கிசிங்கர் (Henry Kissinger), இலே துக் தோ (Le Duc Tho)
* பொருளியல் (சுவீடன் வங்கி வழங்கும் பரிசு) - வாசிலி இலியௌன்டிஃப் (Wassily Leontief)

## இவற்றையும் பார்க்கவும்
* 1973 இல் வெளிவந்த தமிழ்த் திரைப்படங்கள்

## 1973 நாட்காட்டி

## மேற்கோள்கள்

*
சிங்களத் தமிழியல்

**சிங்களத் தமிழியல்** (*Sinhala Tamil Studies*) என்பது சிங்கள மொழி, சிங்கள தேசம், சிங்கள மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

## சிங்களத் தமிழறிஞர்கள்
*கே. ஜி. அமரதாச
*வண. எம். ரத்னவன்ச தேரோ
*குணசேன விதான
*கே.என்.ரி.பீரீஸ்

## வெளி இணைப்புகள்
* Trilingual Sinhala-Tamil-English National Web Site of Sri Lanka
* Sinhala, Tamil must for new recruits  

பகுப்பு:சிங்களத் தமிழியல்
உரிமம் பற்றிய ஹெகலின் தத்துவத்தின் திறனாய்வு

**ஹெகலின் உரிமம் பற்றிய தத்துவத்தின் திறனாய்வு** (*Critique of Hegel's Philosophy of Right, [[1843]]*) என்பது ஜெர்மானியத்  தத்துவவியலாளர் கார்ல் மார்க்சினால் எழுதப்பட்ட ஆக்கங்களில் ஒன்றாகும். எனினும், இது அவர் வாழ்ந்த காலத்தில் அச்சிடப்படவில்லை. ஹெகலின் *Elements of the Philosophy of Right * எனும் நூலுக்கான திறனாய்வாக இந்நூலை மார்க்ஸ் எழுதினார். *சமயம் ஒரு ஓப்பியம் போன்றது* (*opium of the people*) எனும் மார்க்சின் கருத்து இந்நூலில் காணப்படும் புகழ்பெற்ற வாசகமாகும்.

## வெளி இணைப்புகள்
*Critique of Hegel’s Philosophy of Right

பகுப்பு:மார்க்சீய நூல்கள்
பகுப்பு:மெய்யியல் நூல்கள்
பகுப்பு:கார்ல் மார்க்சின் நூல்கள்
பகுப்பு:பொதுவுடைமை நூல்கள்
மின்னணுக் குப்பை

[thumb|எறியப்பட்ட ஒரு [கணினித் திரை]]
**மின்னணுக் குப்பை** எனப்படுவது பயன்படுத்தப்படாமல் எறியப்படும் மின்சார மற்றும் மின்னணுக் கருவிகள் மற்றும் அவற்றின் உதிரிப்பாகங்களைக் குறிக்கும். இத்தகைய கருவிகள் பொதுவாக பழையதாகி கோளாறாகி விடுவதன் காரணமாகவோ அல்லது அவற்றை விட திறன்மிக்க கருவிகளைப் பயனர்கள் வாங்குவதாலோ இவை எறியப்படுகின்றன.

இவ்வாறு எறியப்படும் கருவிகள் பல நச்சுத்தன்மை கொண்ட பாகங்களைக் கொண்டுள்ளன. இவை சுற்றுச்சூழக்கு ஊறு விளைவிக்கின்றன. பாதரசம், காரீயம், போன்ற உலோகங்களை இவை கொண்டுள்ளன.

இவ்வாறு எறியப்படும் கருவிகள்:
* துவையல் எந்திரம் போன்ற பெரிய கருவிகள்
* மின்னலை அடுப்பு போன்றவை.
* மின்னணு இசைக்கருவிகள்,தொலைக்காட்சி போன்ற பொழுதுபோக்குக்கருவிகள்
* கணினி மற்றும் அவற்றின் உதிரிப்பாகங்கள்

## இந்தியாவில் மின்னணுக் கழிவுகள்
ஐ.நா.சபை அறிக்கையின்படி மின்னணுக் கழிவுகள் பிரச்னையில் ஆசியாவில் இந்தியா இரண்டாம் இடத்தில் உள்ளது. இந்திய சுற்றுச்சூழல் மற்றும் வனத்துறை அமைச்சகத்தின் புள்ளி விவரப்படி இந்தியாவில் மின்னணுக் கழிவுகளை உருவாக்குவதில் மும்பை முதலிடத்திலும், இரண்டாம் இடத்தில் தமிழகமும் உள்ளன. மின்னணுக் கழிவுகளில்  5 சதவீதம் மட்டுமே முறையாக மறுசுழற்சி செய்யப்படுகிறது .

### தமிழகத்தில் மின்னணுக் கழிவுகள்
2011ஆம் ஆண்டு கணக்கின்படி தமிழகத்தில் மட்டும் 28,789 டன் மின்னணுக் கழிவுகள் சேர்ந்துள்ளது . இதில் கணினிக் கழிவுகள் மட்டும் 60 சதவீதம் என்றும் தெரியவந்துள்ளது.

## நோய்கள்
மின்னணுக் கழிவுகளில் தங்கம், வெள்ளி, செம்பு, அலுமினியம் உள்ளிட்ட உலோகப்பொருள்கள் கிடைப்பதால் காயலான் கடைக்காரர்கள் அவற்றின் மீது ஆர்வம் காட்டுகின்றனர். மின்னணுக் கழிவுகளை எரிப்பதால் வெளியாகும் டையாக்சின் நச்சுவாயு சுவாச நோய்களை ஏற்படுத்தும் என மருத்துவர்கள் எச்சரித்துள்ளனர். மேலும் காரீயம், குரோமியம், காட்மியம் உள்ளிட்ட வேதிப்பொருள்கள் வெளியாகின்றன. இவற்றால் உடல் உறுப்புகள் பாதிக்கப்படும் என்றும் மருத்துவர்கள் தெரிவிக்கின்றனர்.

## மேற்கோள்கள்

## வெளி இணைப்புகள்
* மின்னணுக் குப்பைகள் பற்றிய சீன வானொலிக் கட்டுரை 

பகுப்பு:கழிவுகள்
கைம்முரசு இணை

**கைம்முரசு இணை** (தபேலா அல்லது தப்லா அல்லது இருமுக முழவு) இந்துஸ்தானி இசையில் மிக முக்கியமான தாள வாத்தியம். கடந்த 200 ஆண்டுகளிலேயே கைம்முரசு இரண பிரபல்யம் அடைந்துள்ளது. கச்சேரியின் பிரதான பாடகர் அல்லது வாத்தியக்கருவியை இசைப்பவர் கைம்முரசு இணை ஜதிகளை (டேக்காக்களை) அனுசரித்தே பாட அல்லது வாத்தியத்தை இசைக்க வேண்டும்.

## கைம்முரசு இணையின் அமைப்பு
[thumbnail|[பொது ஊழி|பொ.ஊ.மு. 200 சிற்பங்கள் பஜே குகைகள், மகாராஷ்டிரா, இந்தியா தபலா மற்றும் நிகழ்ச்சி மற்றொரு நடன விளையாடி ஒரு பெண் காட்டும்.]]
கைம்முரசு இணை 2 பாகங்களால் ஆனது. இடது கையால் வாசிக்கப்படுவது பயான் என்றும் வலது கையால் வாசிக்கப்படுவது தயான் என்றும் அழைக்கப்படும். பயான் மண்ணாலோ செம்பாலோ ஆக்கப்படும். தயான் மரத்தினால் ஆக்கப்பட்டு இருக்கும். இரண்டினதும் மேற்பாகம் தோலினால் மூடப்பட்டிருக்கும்.

உருளை வடிவான மரத்துண்டுகள் கைம்முரசு இணையில் பொருத்தப்பட்டிருக்கும். இத்துண்டுகளை மேலேயும் கீழேயும் நகர்த்துவதன் மூலம் சுருதியைக் கூட்டிக் குறைக்கலாம். தபேலா 1 அடி முதல் 15 அங்குலம் வரை நீளம் உள்ளது. பயான் 1 அங்குலம் அல்லது 2 அங்குலம் தயானை விடக் குறைவானது ஆகும். மிருதங்கத்தைப் போன்று மாவும், தண்ணீரும் கலந்த பாயாவில் பூசப்படும். இப்பச்சை நிரந்தரமாகப் பொருத்தப்பட்டிருக்கும்.

## வாசிக்கும் முறை
கைம்முரசு இணை வாசிப்பதில் வெவ்வேறு பாணிகள் உண்டு. இப்பாணிகள் Pur Va Baj, Dilli Baj, Ajrara Baj போன்றன. தற்போது தென்னிந்தியாவில் பக்திப்பாடல், மெல்லிசைப்பாடல், பஜனைப்பாடல்களுக்கும் கைம்முரசு இணை பக்கவாத்தியமாக வாசிக்கப்படுகிறது.

## பிரபல கைம்முரசு இணைக் கலைஞர்கள்
* அபான் மிஸ்ரி (Aban Mistry)
* அல்லா ரக்கா கான் (Alla Rakka Khan)
* உஸ்தாத் ஸாகிர் ஹூசேன் (usted Zakir Hussain) 

## வெளி இணைப்புகள்

## மேற்கோள்கள்

பகுப்பு:தாள இசைக்கருவிகள்
பகுப்பு:நேபாளிய இசைக்கருவிகள்
இந்திரப்பிரஸ்தம்

புது டெல்லியில் ராஷ்டிர பவனத்தில் இருந்து கிழக்கே இரண்டரை மைல் தூரத்தில் இதிகாச காலங்கலில் பொலிவுற்று விளங்கிய இந்திரப்பிரஸ்தம் உள்ளது. தற்போது இது புராணகிலா என்றழக்கப்படுகிறது.

**இந்திரப் பிரஸ்தம்** பண்டைய இந்தியாவின் வடக்குக் பகுதியில் இருந்ததாகக் கருதப்படும் முக்கியமான நகரம் ஆகும். மேலும் இதுவே மகாபாரதக் கதையில் வரும் பாண்டவர்களின் தலைநகரமும் ஆகும். கிருஷ்ணன் இந்திரனுக்கு வேண்டுகோள் விடுக்க, இந்திரன் அனுப்பியதன் பேரில் மயன், இந்த நகரத்தைத்  தர்மனுக்காக அமைத்தான் என்று மகாபாரதத்தில் வருகிறது.

இந்நகரம் யமுனை ஆற்றின் கரையில் அமைந்திருந்ததாக நம்பப்படுகிறது. இந்தியாவின் தலைநகரமான தில்லியும் இதன் அருகிலேயே உள்ளது.

## வெளியிணைப்புகள்
* தமிழில் முழு மகாபாரதம்
* 

பகுப்பு:மகாபாரதம்
பகுப்பு:மகாபாரத நிகழிடங்கள்
கென்யா

**கென்யா** (*Kenya*), அதிகாரபூர்வமாக **கென்யக் குடியரசு** (*Republic of Kenya*), என்பது கிழக்கு ஆப்பிரிக்காவில் உள்ள ஒரு நாடு ஆகும். நைரோபி இதன் தலைநகரும் பெரிய நகரமும் ஆகும். நடுநிலக் கோட்டில் அமைந்துள்ள கென்யாவின் எல்லைகளாக, தெற்கு மற்றும் தென்மேற்கே தன்சானியா, மேற்கே உகாண்டா, வட-மேற்கே தெற்கு சூடான், வடக்கே எத்தியோப்பியா, வட-கிழக்கே சோமாலியா ஆகிய நாடுகளைக் கொண்டுள்ளது. இதன் பரப்பளவு 581,309 சதுரகிமீ ஆகும். மக்கள்தொகை அண்ணளவாக 48 மில்லியன்கள் (சனவரி 2017) ஆகும்.

## புகழ் பெற்ற கென்யர்கள்
* வாங்கரி மாத்தாய்
     
## மேலும் பார்க்க
* பொடா-பொடா

## மேற்கோள்கள்


பகுப்பு:கிழக்கு ஆப்பிரிக்க நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:ஐக்கிய நாடுகள் சபையின் உறுப்பு நாடுகள்
டச்சு ஹுல்டென்

**டச்சு குல்டென்**
படிமம்:1gulden2001front.jpg
படிமம்:1gulden2001back.jpg  
1 டச்சு குல்டென் 2001


**ஹுல்டென்**, (ஆங்கிலம் - guilder, குறி - ƒ அல்லது fl.), 15ஆம் நூற்றாண்டு முதல் 2002 வரை இருந்த நெதர்லாந்து நாட்டு நாணயமாகும். 2002க்கு பின்னர் ஐரோ பயன்படுத்தப்படுகிறது. நெதர்லாந்து ஆட்சி சார் நிலப்பகுதியான நெதர்லாந்து ஆண்டில்சில், நெதர்லாந்து ஆண்டில் ஹுல்டென் இன்னும் பயன்படுத்தப்பட்டு வருகிறது. எனினும் இந்நாணயம் டச்சு ஹுல்டெனிலிருந்து வேறுபட்டதாகும். 2004ல் சூரிநாம் ஹுல்டென், சூரிநாம் டாலராக மாற்றப்பட்டது.

2.20371 டச்சு ஹுல்டென் (NLG), 1 ஐரோவுக்கு (EUR) சமம் என்ற துல்லியமான நாணய மாற்று விகிதம், பழைய ஒப்பந்தங்கள் மற்றும் மைய வங்கி வழங்கும் நாணய மாற்றுக்களுக்கு பயன்படுத்தப்படுகிறது.

## மேற்கோள்கள்

பகுப்பு:நாணயங்கள்
சுபத்திரை

**சுபத்திரை** (Subhadra), வசுதேவர் - ரோகிணி தேவி தம்பதியரின் மகளாவர். மகாபாரதத்தில் வரும் பாண்டவர்களில் மூன்றாமவரான அருச்சுனனின் மனைவியும், பலராமன் மற்றும் கிருட்டிணரின் தங்கையும் ஆவார். அபிமன்யு இவரது மகனே ஆவார்.

## வாழ்க்கை
இவர் வசுதேவருக்கும் ரோகிணி தேவிக்கும் பிறந்த ஒரே மகள் ஆவார். சுபத்திரை வசுதேவர் சிறையில் இருந்து கிருட்டிணரால் மீட்கப்பட்ட பிறகு பிறந்தவர். எனவே அவருடைய சகோதரர்களைக் காட்டிலும் மிகவும் இளையவர். ஆதலால் மிகுந்த செல்வாக்குடன் வளர்க்கப்பட்டார்.

பலராமரால் துரியோதனனுக்கு திருமண உறுதியளிக்கப்பட்டிருந்த சுபத்திரையை, அருச்சுனன் காதலித்து, பலராமருக்கு பயந்து சுபத்திரையை கடத்திச் சென்று கிருஷ்ணரின் ஆதரவுடன் திருமணம் செய்து கொண்டார். அருச்சுனன் - சுபத்திரை தம்பதியருக்கு  அபிமன்யு பிறந்தார்.

## வெளி இணைப்புகள்
* http://kasturis.lazyreader.com/content/chapter-48-arjuna-weds-subhadra 

## மேற்கோள்கள்

பகுப்பு:மகாபாரதக் கதை மாந்தர்கள்
பகுப்பு:பாகவத புராண மாந்தர்
கோவலன்

**கோவலன்**, தமிழில் ஐம்பெருங் காப்பியங்களில் ஒன்றான சிலப்பதிகாரத்தில் வரும் முக்கியமான கதைமாந்தன் ஆவார். 

## குடும்பம்

மனைவி : கண்ணகி

காதலி : மாதவி

மகள் : மணிமேகலை

## கோவலனின் பயணம்

**புகார்க் காண்டம்**

கோவலன், காவிரிப்பட்டிணத்தில் வாழ்ந்து வந்த மாசாத்துவான் என்னும் வணிகனின் மகன் ஆவார். இவர் மற்றொரு வணிகரின்  மகளான கண்ணகியை மணந்துக் கொண்டார். இருவரும் மகிழ்ச்சியாக வாழ்ந்து வந்தனர். அப்பொழுது கோவலனுக்கு 16 வயதே ஆகிறது. சிலகாலத்திற்குப் பின் கோவலனுக்கு மாதவி என்னும் நாட்டியக்காரியின் அறிமுகம் கிடைத்தது. பின்னர் கோவலன் கண்ணகியைப் பிரிந்து மாதவியுடன் உல்லாசமாக வாழ்ந்து வந்தான். இதற்கிடையே, சிறிது காலத்தில் அவன் செல்வம் அனைத்தும் கரைந்து போனது. இந்திரவிழாவின் போது, இருவர்க்குமிடையே கருத்து வேறுபாட்டின் காரணமாக பிரிந்தனர். பின்னர்  கோவலன் மீண்டும் கண்ணகியிடம் வந்தான். செல்வம் ஏதும் இல்லாத போதிலும், கண்ணகி தன்னிடம் காட்டிய அன்பின் காரணமாக மனம் திருந்திய கோவலன், கண்ணகியுடன் மதுரை நகரத்திற்குச் சென்று புது வாழ்க்கை வாழ முற்பட்டான்.

**மதுரைக் காண்டம்**

புகாரை விட்டு வெளியேறிய கோவலனும் கண்ணகியும், கவிந்தியடிகளுடன் மதுரையை நோக்கி நடந்ததனர். நீண்ட நாட்கள் பயணத்திற்கு பின்பு, மதுரை மாநகரத்தைச் சென்றடைந்தனர். அவர்களிடம் ஓரிணை சிலம்புகளைத் தவிர வேறேதும் இல்லை. அங்கு அச்சிலம்பினை விற்பதற்காக கடை வீதிக்குச் சென்றான். ஆனால் அங்கு, அரசி கோப்பெருந்தேவியின் சிலம்புகளைத் திருடிய பொற்கொல்லன் என்று அறியாமல், அந்த பொற்கொல்லனிடமே அச்சிலம்பை விற்க உதவி கோறினான். அச்சிலம்பு அரசியின் சிலம்பைப் போலவே இருந்தமையால், அப்பொற்கொல்லன், இவனை மாட்டிவிட்டு நாம் தப்பித்து கொள்ளலாம் என்று எண்ணி மன்னன் நெடுஞ்செழியனிடம்   பொய்யுரைகள் கூறுகிறான். மன்னனும் அதை கேட்டு எதையும்  விசாரணையின்றி கோவலனைக் கொல்லுமாறு ஆணையிட்டான். கோவலனும் கொல்லப்பட்டான்.

## திரைப்படத்தில்

## துணை நூற்கள்
* 

## மேற்கோள்கள்


பகுப்பு:சிலப்பதிகாரக் கதைமாந்தர்கள்
மொண்டெனேகுரோ

**மொண்டெனேகுரோ** (Montenegro) அல்லது மொண்டெனேகுரோ குடியரசு தென்கிழக்கு ஐரோப்பாவில் அமைந்துள்ள நாடாகும். இந் நாட்டின் பெயர் **செர்னகோரா** () என்று அந்நாட்டு மக்கள் அழைக்கின்றனர். தெற்கில் அட்டிரியேடிக் கடலைக் கொண்டுள்ள மொண்டெனேகுரோ மேற்கில் குரோசியாவையும், வடமேற்கில் பொசுனியாவும் எர்செகோவினாவும்வையும் வடகிழக்கில் செர்பியாவையும், தென்கிழக்கில் அல்பேனியாவையும் கொண்டுள்ளது.

ஐரோப்பிய மத்திய காலத்தில் இருந்து 1918வரை சுதந்திர நாடாக காணப்பட்ட இந்நாடு பின்வந்த காலங்களில், யுகோசுலாவியா மற்றும் செர்பியாவும் மொண்டெனேகுரோவும் போன்ற பல ஒன்றியங்களில் இணைந்திருந்தது. 2006 மே 21இல் நடத்தப்பட்ட மக்கள் கருத்துக் கணிப்பின் முடிவுகளின் படி மொண்டெனேகுரோ யூன் 3 2006 இல் விடுதலை பிரகடனத்தை செய்தது. யூன் 28 2006இல் ஐக்கிய நாடுகளின் 192வது  நாடாக இணைத்துக்கொள்ளப்பட்டது.

## குறிப்புகள்


பகுப்பு:ஐரோப்பிய நாடுகள்

பகுப்பு:ஐக்கிய நாடுகள் சபையின் உறுப்பு நாடுகள்
மின்னழுத்தம், அலையெண்ணின் படி நாடுகளின் பட்டியல்

பகுப்பு:நாடுகள் தொடர்பான பட்டியல்கள்
பொசுனியா எர்செகோவினா

thumb|250px|right
**பொசுனியாவும் எர்செகோவினாவும்** பால்கான் தீபகற்பத்தில் அமைந்துள்ள தெற்கு ஐரோப்பிய நாடாகும். நாட்டின் பெயர் பொதுவாக பொசுனியா என சுருக்கப்பட்டு பாவிக்கப்படுவது வழக்கமாகும். வடக்கு, மேற்கு மற்றும் தெற்கில் குரோசியாவையும், கிழக்கில் செர்பியாவையும் தெற்கில் மொண்டெனெகுரோவையும் கொண்டுள்ள இந்நாடு 20 கி.மீ. அளவேயான அட்டிரியேடிக் கடல் எல்லையைத் தவிர்த்தவிடத்து முற்றாக நிலத்தால் அடைக்கப்பட்ட நாடாகும். நாடு பொதுவாக மலைப்பாங்கான புவியியல் அமைப்பைக் கொண்டுள்ளது. மேலும் இங்கு காணப்படும் பெரும்பாலான ஆறுகள் பயணம் செய்ய முடியாதவையாகும்.

## குறிப்புகள்


பகுப்பு:பொசுனியாவும் எர்செகோவினாவும்
பகுப்பு:ஐக்கிய நாடுகள் சபையின் உறுப்பு நாடுகள்
பனாமா

**பனாமா** மத்திய அமெரிக்காவின் தென்முனையில் அமைந்துள்ள ஒரு நாடு ஆகும். தரை வழியாக வட அமெரிக்காவையும் தென் அமெரிக்காவையும் இணைக்கும் கடைசி மத்திய அமெரிக்க நாடு இதுவாகும். இந்நாட்டின் மேற்கில் கோஸ்டா ரிகாவும், வடக்கில் அட்லாண்டிக் பெருங்கடலும், தெற்கில் பசிபிக் பெருங்கடலும், தென்கிழக்கில் கொலம்பியாவும் அமைந்துள்ளன.

## வெளி இணைப்புகள்
* CoolPanama Panama Portal

## மேற்கோள்கள்


பகுப்பு:கரிபியன் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:எசுப்பானியம் அதிகாரபூர்வ மொழியாக உள்ள நாடுகளும் ஆள்புலங்களும்
போத்துக்கீசத் தமிழியல்

**போத்துக்கீச தமிழியல்** (*Portuguese Tamil Studies*) என்பது போத்துக்கீச மொழி, போர்த்துகல், போத்துக்கீச மொழி பேசும் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

## போர்த்துக்கல் காலனித்துவமும் தமிழும்
"ஐரோப்பாவில் இருந்து சமயப்பிரச்சாரத்திற்காக வந்த பாதிரிமார்கள் - போர்த்துக்கீசிய மொழி மூலமாகவே தமிழ்மொழிக் கற்றுக் கொண்டார்கள். பாதிரி என்பதே போர்த்துக்கீசிய சொல்தான். ஐரோப்பாவில் இருந்து தமிழ்நாடு வந்து முதன் முதலாகத் தமிழ் கற்றுக் கொண்டது, ஹென்றிக்கே ஹென்றீக்கசு (*Henrique Henriques*, 1520-1600) போர்த்துக்கல் நாட்டில் யூத இனம் சார்ந்த பெற்றோருக்குப் பிறந்தவர். தம் சொத்தை எல்லாம் ஏழை எளிய மக்களுக்கு தானம் செய்துவிட்டு, கிறித்தவ சமயத்தைப் பரப்ப 1546 இல் இந்தியா வந்திறங்கினார்.

இயேசு சபை சார்பில் தமக்கு மேலதிகாரியாக இருந்த ஃபிரான்சிசு சேவியர் (1506-1552) என்பவரின் அறிவுறுத்தலின் பேரில் தமிழ் கற்றுக் கொண்டார். தமிழ் எழுதவும் பேசவும் திறமை பெற்றார். ஹென்றிக்கே ஹென்றீக்கசு தான் தமிழ் கற்றுக் கொண்ட முதல் ஐரோப்பியர். தமிழ்மொழியைக் கற்றுக்கொண்ட அவர்தான் முதல் தமிழ் அச்சுப் புத்தகமான **[[தம்பிரான் வணக்கம்]]** என்னும் நூலை வெளியிட்டார். இந்திய மொழிகளிலேயே முதன் முதலாக அச்சு கண்டது தமிழ். நூல் பதித்த இடம் கொல்லம் என்றும், பதித்த நாள் 20.10.1578 என்றும் அந்நூலிலிருந்தே அறிகிறோம். தம்பிரான் வணக்கம், போர்த்துக்கீசிய மொழியில் எழுதப்பட்ட கிறிஸ்துவ சமய போதனை நூலின் தமிழாக்கம். 

தமிழ் நூலின் முகப்புப் பக்கத்தில் மேலே DOCTRINA CHRISTAM en Lingua Malauar Tamul என்றுள்ளது. பக்கத்தின் நடுவில் மூவொரு கடவுள் (Trinity) வடிவம் பதிக்கப்பட்டுள்ளது. நான்கு ஓரங்களிலும் சிலுவைகளும் அலங்கார கோலங்களும் வரையப்பட்டுள்ளன. கீழே அக்கால வழக்கிலிருந்த தமிழ் எழுதும் முறையில் தமிழ்த் தலைப்பு தரப்பட்டுள்ளது. புள்ளிகள் இடப்படவில்லை; சொற்களும் பிரிக்கப்படவில்லை. எனவே, நூல் தலைப்பு இவ்வாறு தோற்றமளிக்கிறது:

**கொமபஞஞயதேசெசூ வகையிலணடிறிககிப பாதிரியாரதமிழிலெ பிறிததெழுதினதமபிரான வணககம**

மேற்காட்டிய தலைப்பை இன்றைய முறைப்படி புள்ளி மற்றும் சொல்லிடைவெளி இட்டு எழுதினால் கீழ்வருமாறு அது தோற்றமளிக்கும்:

**கொம்பஞ்சிய தெ சேசு வகையில் அண்டிறிக் பாதிரியார் தமிழிலே பிரித்தெழுதின தம்பிரான் வணக்கம்**

16 பக்கங்களை உள்ளடக்கி 1578இல் பதிக்கப்பட்ட இந்த அரிய நூல் ஹார்வட் பல்கலைக்கழக நூலகத்தில் காக்கப்பட்டு வருகிறது.

தம்பிரான் என்பது சுய தமிழ்ச்சொல். http://www.andhimazhai.com/news/printnews.php?id=2133

## போத்துக்கேய மொழியிலிருந்து பெற்றவை

## இவற்றையும் பார்க்க
* யாழ்ப்பாணத்துப் பேச்சுத் தமிழ்
* மட்டக்களப்புப் பேச்சுத் தமிழ்

பகுப்பு:தமிழியல்
இசுகெச்சப் (கீறு)

**இசுகெச்சப்** (*Sketch Up*)முப்பரிமாண மாதிரிகளை உருவாக்கும் கட்டிடக்கலை வல்லுனர்கள் மற்றும் குடிசார் பொறியியலாளர்கள், திரைப்படத் தயாரிப்பாளர்கள், விளையாட்டு மென்பொருட்தயாரிப்பாளர்கள் மற்றும் பல தொழில் சார் வல்லுனர்களால் பாவிக்கப்படும் மென்பொருளாகும். இம் மென்பொருளானது மிகவும் வெளிப்படையானதும் மகிழ்ச்சியூட்டுவதும் நெகிழ்ச்சியானதுமான மென்பொருளாகும். ஏனைய முப்பரிமாண மென்பொருட்களைப் போலல்லாது இது இலகுவான இடைமுகத்தாலேயே பெரிதும் விரும்பப்படுகின்றது.

இதிலுள்ள முக்கியமான அம்சங்கள்
*இருபரிமாணத்திரையில் மவுஸ்ஸின் (*Mouse*) துணைகொண்டு முப்பரிமாண உருக்களை உருவாக்கும் வசதி
*மவுஸ்ஸின் துணைகொண்டு இழுத்தல் தள்ளுதல் போன்ற செய்ற்பாடுகள் மூலமாக முப்பரிமாண உருக்களை உருவாக்குதல்
*சூரியனின் நிழல் விளைவுகளை நிகழ்நேரத்தில் பார்க்கும் வசதி
*வேகமானதும் இலகுவான முறையில் புகைப்பிடிப்புக்கருவி (கமரா) மற்றும் சூரியனின் நகர்வுகளைக் கணித்தல்.
*மாதிரிகள் தனிப்பட்ட நிறமூட்டலுடன் பல்வேறுபட்ட நிறமூட்டல்களையும் மேற்கொள்ளவியலும்.

## சரித்திரம்
**ஸ்கெச்சப்** ஸ்ராட்டப் நிறுவனத்தால் அறிமுகப் படுத்தப்பட்டது. இம்மென்பொருளின் வெற்றியானது ஏனைய மென்பொருட்களைப் போலல்லாமல் இலகுவாகக் கற்கக் கூடியதாக இருந்ததால் இதைப் படிப்பதற்கான நேரத்தைக் குறைத்து கூடுதலான நேரத்தை வரைபடங்களை உருவாக்குவதில் கவனம் செலுத்த முடிந்தது.

மார்ச் 14, 2006 கூகிள் இந்நிறுவனத்தை உள்வாங்கிக் கொண்டது.

## நீட்சிகள்
ஸ்கெச்சப் இணையத்தளத்தில் இருந்து நீட்சிகளைப் பதிவிறக்கம் செய்யமுடியும்
### கூகிள் ஏர்த்
ஸ்கெச்சப்பின் குறிப்பிடத்தக்க நீட்சியானது முப்பரிமாண உருக்களை .kmz  கோப்புக்களாக ஏற்றுமதி செய்யவியலும். இது பின்னர் கூகிள் ஏர்த் மென்பொருளில் திறக்கப் படக்கூடியது. எனவே உலகின் எப்பாகத்தில் கட்டிடம் அமையப் போகின்றது அதன் நிலத்தோற்றம் பற்றிய விபரங்களைச் சேகரிக்கவியலும்.

### வேறு நீட்சிகள்
வேறு நீட்சிகள் கோப்புக்களை 3D ஸ்ரூடியோ (*3D Studio*) போன்ற மென்பொருடகளில் பாவிக்கக் கூடிய கோப்புக்களாக ஏற்றுமதிசெய்யவியலும்

## வெளியிணைப்புகள்
* ஸ்கெச்சப் உத்தியோகபூர்வ இணையத்தளம்
*[ஸ்கெச்சப் [விக்கி]]
*கூகிள் ஸ்கெச்சப் முப்பரிமாண மாதிரிகள்
*கூகிள் முப்பரிமாணக் கட்டடம் 
*SketchUp Add-on for ArchiCAD 

பகுப்பு:கூகுள்
டச்சுத் தமிழியல்

**டச்சு தமிழியல்** (*Dutch Tamil Studies*) என்பது டச்சு மொழி, நெதர்லாந்து, ஒல்லாந்தர் மற்றும் டச்சு  மொழி பேசும் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

## டச்சு மொழியில் இருந்து இலங்கைத் தமிழுக்கு

## டச்சுத் தமிழியல் ஆய்வாளர்கள்
* Saskia C. Kersenboom; *Nitaysumangali: Devadasi Tadition in South India*
* Marina Muilwikjk
* Hanne M. de Bruin; *kattaikuttu*
* Herman Ticken

## இதர தகவல்கள்
* Tamil Centrum voor Mensenrechten- TCHR http://www.tchr.net/press_rel_urg_act_app_tchr.htm
* With Radio Netherlands: Tamil Tigers in Sri Lanka  http://www.wpr.org/hereonearth/archive_060430j.cfm 

## இவற்றையும் பார்க்க
* டச்சுக் கிழக்கிந்தியக் கம்பனி

## வெளி இணைப்புகள்
* http://www.lankalibrary.com/geo/dutch/dutch5.htm Dutch heritage of Sri Lanka
* http://www.tanap.net/content/archives/archives.cfm?ArticleID=202  Tamil Nadu Archives 
* https://tamilnation.org/diaspora/netherland.htm
* http://www.xs4all.nl/~wjsn/tamil.htm  
* http://www.iias.nl/nl/37/IIAS_NL37_21.pdf  The rise and fall of a discipline

பகுப்பு:தமிழியல்
பகுப்பு:நெதர்லாந்து
பகுப்பு:நெதர்லாந்துத் தமிழர்
பர்மியத் தமிழியல்

**பர்மியத் தமிழியல்** (*Burmese Tamil Studies*) என்பது பர்மிய மொழி, மியன்மார் (பர்மா), மியன்மார் மக்களுக்கும் தமிழ் மற்றும் தமிழர்களுக்கும் இருக்கும் தொடர்பையும் பரிமாறுதல்களையும் ஆயும் இயல் ஆகும்.

## வெளி இணைப்புகள்
* http://www.uni-koeln.de/phil-fak/indologie/kolam/kolam4/gregjames.html  Myanmar: A Neglected Area of Tamil Lexicography - Gregory James
* https://tamilnation.org/diaspora/articles/guilmoto.htm The Tamil Migration Cycle 1830 - 1950 Christophe Z Guilmoto, 1993
* https://web.archive.org/web/20021016234700/http://www.geocities.com/tamiltribune/02/0702.html How the Indian Government Stabbed Burmese Tamils in the Back Thanjai Nalankilli TAMIL TRIBUNE, July 2002 (ID.2002-07-02)
* https://tamilnation.org/diaspora/myanmar.htm
* http://www.assembly.tn.gov.in/archive/Resumes/03assly/03_04_3.pdf#search=%22burma%20tamils%22
* A Vocabulary-English Burmese Hindustani and Tamil in English Characters with the Burmese also in the Native Letters. Designed for the Use of Visitors and Others Who are not Familiar with the Languages Spoken in Burma/W.H. Begbie and Joseph Abraham. AES, 154 p., . https://www.vedamsbooks.com/no26250.htm

பகுப்பு:மியன்மார் தமிழர்
பகுப்பு:தமிழியல்
தத்துவத்தின் வறுமை

**தத்துவத்தின் வறுமை** (*The Poverty of Philosophy*) என்பது ஜேர்மன் தத்துவவியலாளர் கார்ல்ஸ்மார்க்ஸினால் எழுதப்பட்ட ஆக்கங்களில் ஒன்றாகும்.
1847ம் ஆண்டு பாரிஸ் மற்றும் பிரசல்சிலும் இவ் நூல் வெளியிடப்பட்டது.Pierre-Joseph Proudhon என்பவரின் *The Philosophy of Poverty* எனும் நூலின் கருத்துக்களை பொருளியல் மற்றும் தத்துவ ரீதியாக தர்க்கிக்கும் விதமாக மார்க்ஸினால் 
எழுதப்பட்டது.

## வெளி இணைப்பு
* The Poverty of Philosophy

## மேற்கோள்கள்

பகுப்பு:மார்க்சியம்
பகுப்பு:கார்ல் மார்க்சின் நூல்கள்
பகுப்பு:பொதுவுடைமை நூல்கள்
தமிழீழ விடுதலைப் புலிகளின் மாவீரர்கள் எண்ணிக்கை

**தமிழீழ விடுதலைப் புலிகளின் மாவீரர்கள்** எனப்படுவோர் தமிழீழ விடுதலைப் போராட்டத்தில் பங்குபற்றி உயிரிழந்த தமிழீழ விடுதலைப் புலிகள் அமைப்பின் போராளிகளைக் குறிக்கும். மாவீரர்களின் எண்ணிக்கைகள் இங்கு பட்டியலிடப்படுகின்றன.

## ஆண்டுவாரியான எண்ணிக்கை
விடுதலைப் புலிகளின் மாவீரர்களின் ஆண்டு வாரியான பட்டியல் பின்வருமாறு:

## கரும்புலிகளின் எண்ணிக்கை
கரும்புலிகளின் மாவீரர்கள் விபரம் பின்வருமாறு:

## படை நடவடிக்கைகளின்படி மாவீரர்களின் எண்ணிக்கை
படைநடவடிக்கைகளின்படி மாவீரர்கள் பட்டியல் பின்வருமாறு:

## வேறு
எல்லைப்படை மாவீரர்கள், காவற்துறையினர் மாவீரர்கள், மாமனிதர் மற்றும் நாட்டுப்பற்றாளர்கள் விபரம் பின்வருமாறு:

## மேற்கோள்கள்
திலீபன்

**திலீபன்** (*Thileepan*) எனும் பெயரில் அறியப்படும் **இராசையா பார்த்தீபன்** (29 நவம்பர் 1963 – 26 செப்டம்பர் 1987) தமிழீழ விடுதலைப் புலிகளின் ஆரம்பகால உறுப்பினராகவும், முக்கிய உறுப்பினராகவும் இருந்தவராவார். தமிழீழம், யாழ்ப்பாணம், ஊரெழு எனும் ஊரைச் சேர்ந்த திலீபன் ஒரு மருத்துவக்கல்லூரி மாணவர். இந்திய அமைதிப் படையினரிடம் ஐந்து கோரிக்கைகளை முன்வைத்து அறப் போராட்டத்தின் வழியில் நீரும் அருந்தா உண்ணாவிரதம் இருந்து, அக்கோரிக்கைகள் நிறைவேற்றப்படாத நேரத்திலும், உறுதியுடன் அந்த உண்ணாவிரதத்தில் உயிர்துறந்தவர். திலீபனை இந்திய அரசு இறக்க விட்டது, தமிழீழ விடுதலைப் புலிகளுக்கும் - இந்திய இராணுவத்துக்குமிடையே பின்னர் ஏற்பட்ட போருக்கு ஒரு முக்கியக் காரணமாக அமைந்தது. இவரின் மறைவிற்குப் பின்னர் புலிகள் அமைப்பில் லெப்டினன் கேணல் திலீபன் எனும் நிலை இவருக்கு வழங்கப்பட்டது.

1987 செப்டெம்பர் 15ஆம் திகதி ஐந்து அம்சக் கோரிக்கையை முன்வைத்து உண்ணாவிரதத்தை ஆரம்பித்தார். 1987ஆம் ஆண்டு செப்டெம்பர் 26ஆம் திகதி சனிக்கிழமை காலை 10.48 மணிக்கு லெப்டினன் கேணலாக, யாழ்.மாவட்ட அரசியல் துறைப் பொறுப்பாளராக இருந்த திலீபன் மரணம் எய்தினார்.
thumb|திலீபனின் நினைவிடம், யாழ்ப்பாணம்.

## ஐந்து அம்சக் கோரிக்கை
# மீளக்குடியமர்தல் என்ற பெயரில் வடக்கிலும் கிழக்கிலும் புதிதாக திட்டமிடும் குடியேற்றங்களைத் தடுத்து நிறுத்தவேண்டும்.
# சிறைக் கூடங்களிலும் இராணுவக் காவல் தடுப்பு முகாம்களிலும் தடுத்து வைக்கப்பட்டுள்ள தமிழ் அரசியல் கைதிகள் யாவரும் விடுதலை செய்யப்படவேண்டும்.
# அவசரகாலச் சட்டம் முழுமையாக நீக்கப்பட வேண்டும்.
# ஊர்காவல் படையினருக்கு வழங்கப்பட்ட ஆயுதங்கள் முழுமையாகக் களையப்பட வேண்டும்.
# தமிழர் பிரதேசங்களில் புதிதாகக் காவல் நிலையங்களைத் திறப்பதற்கு மேற்கொள்ளப்படும் நடவடிக்கைகள் முற்றாக நிறுத்தப்பட வேண்டும்.

## எதிர்வினைகள்
திலீபனின் உண்ணாவிரதம் தொடர்பாகவோ கோரிக்கைகள் தொடர்பாகவோ இலங்கையின் பெரும்பான்மை மக்களான சிங்களவர்களின் புரிதல் மிகக் குறைவு. அதற்கான காரணம் சிங்கள ஊடகங்கள் வெளியிடும் செய்திகளே அவர்களுக்குக் கிட்டுவதும், அதுவே உண்மை என பெரும்பான்மை சிங்களச் சமூகம் நம்பிவிடுவதும் சில காரணங்களாகும், இருப்பினும் அதனையும் தாண்டி உண்மையறிதல் எனும் கொள்கை கொண்ட சிங்களவர்களும் இருக்கவே செய்கின்றனர். அவ்வாறானவர்களின் பார்வையில் திலீபனின் உண்ணாவிரதமும் அவர் கொண்ட கொள்கையின் திடமான பற்றும், அவரது சாகும் வரையான துணிவும் கூட பேசப்படுகின்றன. குறிப்பாக திலீபனின் கொள்கைக்கான உண்ணாவிரதத்தையும், விமல் வீரவங்ச போன்ற சிங்கள அரசியலாளர்களின் கபடமான போலி உண்ணாவிரதத்தையும் ஒப்பிட்ட சிங்களப் பதிவுகளும் உள்ளன.

## இவற்றையும் பார்க்க
* தமிழீழ விடுதலைப் புலிகளின் மாவீரர்கள் பட்டியல்

## மேற்கோள்கள்
 

## வெளி இணைப்புகள்
* திலீபன்  தமிழோசையில்
* திலீபன் வெப்தமிழனில்
* தியாக தீபம் லெப்கேணல் திலீபன்

பகுப்பு:1963 பிறப்புகள்
பகுப்பு:1987 இறப்புகள்
பகுப்பு:விடுதலைப் புலிகளின் போராளிகள்
பகுப்பு:உண்ணாநோன்பிருந்து இறந்தவர்கள்
பகுப்பு:அறப் போராளிகள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:தமிழீழம் தொடர்பாக தற்கொலை செய்து கொண்டோர்
வேதிப் போர்

**வேதிப் போர்** எனப்படுவது பேரழிவு விளைவிக்க வேதியியல் ஆயுதங்கள் பயன்படுத்திப் போர் செய்வதாகும். வேதியியல் ஆயுதங்கள் தமது பாதிப்பை சுவாசிக்கும் போதோ, தோலுடன் தொடுகை ஏற்படுத்தும் போதோ அல்லது நச்சூட்டப்பட்ட உணவின் மூலமோ நடைபெறலாம்.

## செயற்படுத்தும் முறைகள்
இவை பல வழிகளில் செயற்படுத்தப்படலாம். மிகப்பொதுவான முறை வளியில் தூவுவதாகும். இதைவிட நடு வானில் வெடித்து சிதறக் கூடிய எறிகணைகளைப் பயன்படுத்தலாம் அல்லது விமானம் மூலம் தேவையான இடத்தின் மீது தூவலாம். 20 ம் நூற்றாண்டிலே முதலாம் உலக யுத்தம் மற்றும் ஈரான் – ஈராக் யுத்தம் என்பனவே வேதியியல் உயிரியல் யுத்த கள முனைகளாக இருந்தன.

## பிரயோகங்கள்
இரசாயண ஆயுதங்கள் முதலில் உலக யுத்தம் ஒன்றில் பாவிக்கப்பட்டது. இதன் பின்பு ஈரான் - ஈராக் யுத்தத்தில் பயன்படுத்தப்பட்டது. பின்பு பேர்சியன் வளைகுடா யுத்தத்திலும் பாவிக்கப்பட்டது. இவையனைத்தின் பின்பு ஜப்பானில் அண்மைக் காலத்தில் சுரங்க இரயிலில் பாதையில் இராசாண ஆயுத தாக்குதல் நடத்தப்பட்டது. 2001 இல் அமேரிக்காவில் அந்திராக்ஸ் பக்ரீரியா கடிதம் மூலம் அரச நிறுவனங்களுக்கு அனுப்ப பட்டமை ஒரு வகை உயிரியல் தாக்குதலாகும்.

## உடன் படிக்கைகள்
*முதன்மைக் கட்டுரை: [[வேதி ஆயுத உடன்படிக்கை]]*

1972 வேதியியல் ஆயுதங்களுக்கு எதிரான உடன்படிக்கையும் 1993 ஆண்டின உயிரியல் ஆயுதங்களுக்கு எதிரான உடன்படிக்கையும் குறிப்பிடத்தக்கனவாகும். பல நாடுகள் இந்த உடன் படிக்கையில கைச்சாத்திட்டுள்ள போதும் இன்னும் சில நாடுகள் இரகசியமாக இந்த ஆராய்ச்சிகளில் ஈடுபட்டுள்ளன. அண்மையில் ஈராக்கை அமேரிக்காவும் பிருத்தானியாவும் ஆக்கிரமிக்க இதுவே காரணமாக இருந்தது.

## இவற்றையும் பாக்க
* உயிரிப் போர்
* புதுக்குடியிருப்பில் நச்சு வாயுத் தாக்குதல்

## மேற்கோள்கள்

பகுப்பு:வேதியியல்
பகுப்பு:போர் வகைகள்
பஞ்ச பாத்திரம்

thumb
**பஞ்ச பாத்திரம்** எனப்படுவது இந்து சமய கோயில்களிலும், வீடுகளில் பூஜைக்கு பயன்படுத்தப்படும் பாத்திரமாகும்.  இது ஆரம்ப காலத்தில் பஞ்சபத்ரபாத்திரம் என அழைக்கப்பட்டது. ஆயினும் இன்று பஞ்ச பாத்திரம் எனும் பெயரில் அழைக்கப்படுகின்றது. இதில் ஐவகை இலைகளை இட்டுப் பூஜைக்குப் பயன்படுத்துவர். அவையாவன துளசி, அருகு, வேம்பு, வில்வம், வன்னி என்பனவே.

உத்திரிணி கரண்டி எனப்படும் கரண்டியின் மூலமாக பஞ்ச பாத்திரத்தில் உள்ள தீர்த்த நீர் பக்தர்களுக்கு தரப்படுகிறது. பொதுவாக பஞ்ச பாத்திரம் மற்றும் உத்திரிணி கரண்டி ஆகியவை செம்பினால் செய்யப்படுகின்றன. 

மகாளய அமாவாசையில் பஞ்ச பாத்திரம் ஆகியவற்றை தானம் வழங்குதலை நன்மையாக கருதுகிறார்கள்.  

## இவற்றையும் காண்க
* சாமரம்

## ஆதாரங்கள்


பகுப்பு:இந்துக் கோயிலில் காணும் பொருட்கள்
பகுப்பு:வைணவத்தலங்களில் காணும் பொருள்கள்
சமாரிண்டா

**சமாரிண்டா** (இந்தோனேசியம்: *Samarinda*; ஆங்கிலம்: *City of Samarinda*) என்பது இந்தோனேசியா, போர்னியோ, கிழக்கு கலிமந்தான், கிழக்கு கலிமந்தான் மாகாணத்தின் தலைநகரம் ஆகும். இந்த மாநகரம் மகாகாம் ஆற்றின் *([[:en:Mahakam River|Mahakam River]])* கரையில் 718 கிமீ2 (277 சதுர மைல்) நிலப்பரப்பில் அமைந்துள்ளது. 

2022-ஆம் ஆண்டில் இந்தோனேசியாவின் வாழத் தகுதியான முதல் பத்து நகரங்களில் சமாரிண்டாவும் ஒன்று என தரவரிசைப் படுத்தப்பட்டுள்ள இந்த மாநகரம் கிழக்கு கலிமந்தான் மனித வளர்ச்சி (பொருளியல்) கணக்கெடுப்பில் முதலிடத்தில் உள்ளது. 2024-ஆம் ஆண்டு மக்கள் தொகை கணக்கெடுப்பின்படி 868,499 மக்கள்தொகையுடன், போர்னியோ தீவில் அதிக மக்கள் தொகை கொண்ட நகரமாக விளங்குகிறது. 

கிழக்கு கலிமந்தானின் மிகப்பெரிய ஏற்றுமதியாளராகவும்; மற்றும் ஐந்தாவது பெரிய இறக்குமதியாளராகவும் விளங்கும் சமாரிண்டா மாநகரம், கிழக்கு கலிமந்தானில் அதிக எண்ணிக்கையிலான வங்கி தலைமையகங்களைக் கொண்ட நகரமாகவும் தடம் பதிக்கிறது

## பொது
சமாரிண்டாவிற்கு அருகாமையில் இருக்கும் ஓர் இந்துக் கோயிலின் கல்வெட்டுப் பதிவுகளின் மூலமாக, ஐந்தாம் நூற்றாண்டில் இங்கு இந்தியர்கள் குடியேறி உள்ளனர் என்று அறியப்படுகிறது. ஆயினும் 1668-ஆம் ஆண்டில் தென்பகுதியில் இருந்து பூகிஸ் மக்கள் இங்கு குடியேறினர். காலப்போக்கில் இவர்கள் கோவா சுல்தானகம் எனும் *([[:en:Sultanate of Gowa|Sultanate of Gowa]])* இராச்சியத்தை உருவ்வாகினர். 

1846-இல் இடச்சுக்காரர்கள் இந்த நகரத்தைக் கைப்பற்றினர். 1959-இல் இந்தோனேசிய அதிபர் சுகார்னோ ஏற்படுத்திய ஒரு சட்டம் காரணமாக இந்த நகரத்தின் மக்கள் தொகை வேகமாக வளரத் தொடங்கியது.

1942-இல் சமாரிண்டா ஒரு சிறிய நகரமாக இருந்தது. அதன் அருகே பல சிறிய எண்ணெய் வயல்களும் இருந்தன. இரண்டாம் உலகப் போரில் இடச்சு கிழக்கிந்தியத் தீவுகளை சப்பானியர்கள் கைப்பற்றினர்.

### சப்பானிய ஆக்கிரமிப்பு

இரண்டாம் உலகப் போரின் போது, சப்பானியப் பேரரசு 1942-ஆம் ஆண்டு இடச்சு கிழக்கிந்தியத் தீவுகளை ஆக்கிரமித்ததன். அதில் ஒரு பகுதியாக சமாரிண்டா நகரத்தை தன் கட்டுப்பாட்டிற்குள் கொண்டு வந்தது. 

1942-ஆம் ஆண்டு முதலாம் பாலிக்பாப்பான் போர் (1942) போரிலும் *([[:en:Battle of Balikpapan (1942)|Battle of Balikpapan]])*, 1945-ஆம் ஆண்டு இரண்டாம் பாலிக்பாப்பான் போர் (1945) *([[:en:Battle of Balikpapan (1945)|Battle of Balikpapan]])*, போரிலும் சமாரிண்டா நகரம் இரண்டாம் உலகப் போரின் நேச நாடுகளால் தாக்கப்பட்டது.

## மக்கள்தொகை
2024-ஆம் ஆண்டின் நடுப்பகுதியில் சமாரிண்டா மாநகரத்தின் மக்கள்தொகை 868,499 ஆக இருந்தது. 2023-2024-இல் ஆண்டு வளர்ச்சி விகிதம் 0.77% ஆகும். சமாரிண்டாவின் பெரும்பான்மையான மக்கள் பூர்வீக இந்தோனேசியர்; மற்றும் சீன வம்சாவளியைச் சேர்ந்தவர்கள் ஆவார்கள். 

அரேபியர்கள் சிறுபான்மையினராக உள்ளனர்.. சமாரிண்டாவில் அமெரிக்கர்கள், கனடியர்கள், ஐரோப்பியர்கள், சப்பானியர்கள், பிலிப்பீன்சு மற்றும் கொரியர்கள் பணிபுரிகின்றனர்.

## மகாகாம் ஆற்றுப் பகுதி

## மேலும் காண்க
* கலிமந்தான்
* கிழக்கு கலிமந்தான் 
* பாலிக்பாப்பான்

## மேற்கோள்கள்

## நூல்கள்
* 

## வெளி இணைப்புகள்

* GovSamarinda  Samarinda Government portal

பகுப்பு:கலிமந்தான்
பகுப்பு:இந்தோனேசிய நகரங்கள்
பகுப்பு:இந்தோனேசியாவின் மாநிலத் தலைநகரங்கள்
ஒலிவர் டுவிஸ்ட் (திரைப்படம்)

இத்திரைப்படம் பிரபல எழுத்தாளர் சாள்ஸ் டிக்கென்சின் **ஒலிவர் டுவிஸ்ட்** என்ற நாவலைத் தழுவி எடுக்கப்பட்டது. இதில்19 ம் நூற்றாண்டின் ஆரம்பத்தில் ஒரு அனாதை விடுதியில் இருந்து தப்பி ஓடும் சிறுவன் ஒரு திருட்டுக் கும்பலுடன் சேர்ந்து கொள்கின்றான். பின்பு ஒரு வீட்டில் திருடச்செல்லும் போது அங்கு கையும் மெய்யுமாகப் பிடிபடுகின்றான். அந்த வீட்டு சொந்தக் காரர் அந்தச் சிறுவன் தனது நெருங்கிய உறவினர் எனக் கண்டறிந்து தன்னுடன் வைத்திருக்கின்றார். ஆயினும் பழைய கொள்ளைக் கும்பல் ஒலிவரின் புதிய உறவைப் பயன்படுத்தி மேலும் கொள்ளையிட முயல்கின்றது.

## நடிகர்கள்
* Robert Newton (Bill Sikes) 
* Alec Guinness (Fagin) 
* Kay Walsh (Nancy) 
* Francis L. Sullivan (Mr. Bumble) 
* Henry Stephenson (Mr. Brownlow) 
* Mary Clare (Mrs. Corney) 
* John Howard Davies (Oliver Twist) 
* Josephine Stuart (Oliver's mother) 
* Henry Edwards (Police official) 
* Ralph Truman (Monks) 
* Anthony Newley (The Artful Dodger) 
* Hattie Jacques (Sibger) 
* Betty Paul (Sibger) 
* Kenneth Downey (Workhouse master) 
* Gibb McLaughlin (Mr. Sowerberry) 
* Kathleen Harrison (Mrs. Sowerberry) 
* Amy Veness (Mrs. Bedwin) 
* W.G. Fay (Bookseller) 
* Maurice Denham (Chief of police) 
* Frederick Lloyd (Mr. Grimwig) 
* Ivor Barnard (Chairman of the board) 
* Deirdre Doyle (Mrs. Thingummy) 
* Edie Martin (Annie) 
* Fay Middleton (Martha) 
* Diana Dors (Charlotte) 
* Michael Dear (Noah Claypole) 
* Graveley Edwards (Mr. Fang) 
* Peter Bull (Landlord of "Three Cripples") 
* John Potter (Charlie Bates) 
* Maurice Jones (Workhouse doctor)

## மேற்கோள்கள்

பகுப்பு:ஆங்கிலத் திரைப்படங்கள்
பகுப்பு:2005 திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரெஞ்சுத் திரைப்படங்கள்
சமசுகிருத தமிழியல்

சமசுகிருத மொழிக்கும் தமிழ் மொழிக்கும் இருக்கும் தொடர்பு ஆதியானது, நெருக்கமானது, மிக முக்கியமானது.  சமசுகிருதத்தை பார்க்கும் பிராமிண மக்களுக்கும் தமிழ் மொழியை தமது அடையாளமாக கொள்ளும் தமிழர்களுக்கும் ஒரு நீண்ட பலக்கிய பன்முக உறவாடல் இருந்துவருகின்றது .தமிழ் மொழியில் இருந்து பல சொற்கள் சமசுகிருதத்திற்கு கலவாடபட்டது என்ற கருத்து உள்ளது.  தமிழ் சமசுகிருத மொழிகளுக்கும் அவற்றை சார்ந்த மக்களுக்கும் இருக்கும் உறவை முக்கியமாக ஆயும் இயலை **சமசுகிருத தமிழியல்** எனலாம்.

## இவற்றையும் பார்க்க

## வெளி இணைப்புகள்

பகுப்பு:தமிழியல்
உகர ஊகார உயிர்மெய் எழுத்து வடிவ சீர்திருத்தம்

உகரமும் ஊகாரமும் உயிர்மெய் மூல மெய்யெழுத்தைச் சிதைத்து எழுதப்படுவதால் தமிழில் மேலதிக 24 தனி வடிவங்கள் தேவைப்படுவது தமிழுக்கு ஒரு குறையாக சிலரால் பார்க்கப்படுகின்றது.  இப்போது கணினியில் தமிழைக் குறிக்க (12 உயிர் + 18 மெய் + 1 ஆய்தம் + 12 குறியீடுகள் + 24 உகர ஊகார வடிவங்கள் = 67) 67 குறியீடுகள் தேவை.  இவ் 24 எழுத்து வடிவங்களையும் மேலதிக இரு கீற்றுக்களால் குறித்தால் அனைத்து தமிழ் எழுத்துக்களையும் 41+2=43 வடிவங்களால் எழுதமுடியும்.  அதாவது 12 உயிர்+ 1 ஆய்தம் + 18 மெய் + 12 குறியீடுகள் = 43.  இப்போது தேவைப்படும் இந்த மாற்றம் வேண்டும் என்று சில தமிழ் கணிமையாளர்களும் அறிஞர்களும் வேண்டி வருகின்றனர்.

## ஆதரவுக் காரணங்கள்
இந்த மாற்றம் தமிழை எளிமைப்படுத்தி தமிழ் கற்பதை இலகுவாக்கும் என்றும், தமிழ் கணிமையை இலகுவாக்கும் என்றும், இச்சீர்திருத்தத்தை வேண்டுவோர் கருதுகின்றார்கள்.

## எதிர்ப்புக்கான காரணங்கள்
### தொடர்ச்சி அற்றுப்போதல்
நூல்களிலும் இணையத்திலும் ஏற்கனவே இருக்கும் எழுத்துவடிவங்கள் நடைமுறையில் உள்ளன.  அவற்றை மாற்றியமைப்பது இதுவரை இருக்கும் படைப்புக்களை பயனற்றதாக்கும்.  யாழ்ப்பாணத் தமிழ் நூலகத்தில் உள்ள  நூல்களை எரித்தது போலவும், மதுரைத் தமிழ்ச்சங்க நூலகளை எரித்தது போலவும் காலங்காலமாக  ஏராளமான ஏடுகள் அழிக்கப்பட்டன போலவும் ஆனால் இவற்றினும் கொடுமையாக மில்லியன் கணக்கான பக்கங்களும் நூறாயிரக்கணக்கான தமிழ்நூல்களும் (ஏறத்தாழ எல்லாத் தமிழ் நூல்களுமே) சில ஆண்டுகளிலேயே படிக்க இயலாமல் போகும்.  இதனால் நேரம், பொருள், உழைப்பு ஏராளமாக வீணாவதும், தொடர்பறுவதால் குறிப்பிட்ட ஒருசில கருத்துடைய நூல்கள் மட்டுமே வசதி படைத்தவர்கள் வெளியிட நேரிடலாம், என்றும் பற்பல கரணியங்கள் உள்ளன என்று எதிர்ப்பாளர்கள் சுட்டுகின்றனர்.

### கற்பது கடினமல்ல
சீன மொழியை கற்க ஒருவர் 3000 மேற்பட்ட குறியீடுகளைக் கற்ற வேண்டும்.  தமிழை ஆக 67 குறியீடுகளுடன் கற்றுக்கொள்ள முடியும்.  ஆங்கிலமும் (Capital letters) சேர்த்தால், 52 குறியீடுகளைக் கொண்டுள்ளது குறிப்பிடத்தக்கது.  மாற்றாக தமிழை ஏற்கனவே கற்றவர்களுக்கு புதிய முறைகள் வந்தால் அதைக் கற்பதில், நடைமுறையில் பயன்படுத்துவதில் சிக்கல் இருக்கும்.

21 ஆம் நூற்றாண்டாகிய இப்பொழுதும், மேலும் வருங்காலத்திலும், எழுத்துகளை எழுதுவதும் படிப்பதும் பனையோலைகளில் எழுதிய நாட்களில் இருந்து மிகவும் வேறுபட்டது என்றும், இதனால் இவ்வகையான "சீர்திருத்தம்" ஏதும் தேவையில்லை என்றும் இவர்கள் கூறுகின்றனர்.

### எழுத்துமுறை பிளவு
தமிழ்மொழியை கட்டுப்படுத்த செல்வாக்கு பெற்ற ஒரு அமைப்பு இல்லை.  தமிழ்நாட்டில் மட்டுமல்லாமல், இலங்கையிலும் சிங்கப்பூரிலும் தமிழ் ஒரு அரச அங்கீகாரம் பெற்ற மொழி.  மலேசியாவிலும் தமிழ் ஒரு கல்வி மொழி.  பிறநாடுகள் பலவற்றிலும் தமிழ் பயிலப்படுகிறது.  தமிழ்நாடு அரசு மட்டும் இதை நிறைவேற்றினால், இதர நாடுகளிலில் இருப்போர் பின்பற்றாமல் இருக்க கூடும்.  எனவே தமிழ் எழுத்துமுறை பிளவு பட இந்த மாற்றம் உந்தும்.

## மேலும் காண்க
*தமிழ் எழுத்துச் சீரமைப்பு

## மேற்கோள்கள்


## வெளி இணைப்புகள்
### ஆதரவு
* காசி ஆறுமுகம். (2006). *தமிழ் எழுத்துச் சீர்திருத்தம்*!. http://www.geotamil.com/pathivukal/kasi_arumugam_thami.html
* வா சா குழந்தைசாமி. *தமிழ் எழுத்து சீரமைப்பு*. - நிகழ்படம் http://tamilvk.com/Periyar_Video.asp 

### விமர்சனம்
* செ. இரா. செல்வகுமார். (2008). *எழுத்துச் சீர்திருத்தம் என்னும் சீரழிவுப் போக்கு*.  தமிழ்வெளி வலைப்பதிவு.  http://tamilveli.blogspot.com/2008/12/blog-post.html

பகுப்பு:தமிழ் எழுத்துமுறை
ஸ்கொட்பொரோ வழக்கு

**ஸ்கொட்பொரோ வழக்கு** 1930களில் அமெரிக்காவில் நடைபெற்ற சர்வதேச ரீதியாகப் பேசப்பட்ட வழக்காகும். அதாவது ஒன்பது அமெரிக்க கறுப்பின இளைஞர்கள் இரண்டு வெள்ளை இனப் பெண்களை வன் புணர்தலுக்கு உட்படுத்தியதாகக் குற்றஞ்சாட்டப்பட்டனர். 1931-இல் வழக்கு ஆரம்பமாகியது. இந்த வழக்கு அக்காலத்தில் அமெரிக்காவின் இனவெறியையும் சமத்துவமற்ற நீதியையும் எடுத்துக் காட்டுவதாகக் கொள்ளப்படுகின்றது.

## வழக்கு
thumb|குற்றஞ்சாட்டப்பட்ட கறுப்பின இளைஞர்கள்
வழக்கு நடைபெற்ற போது இந்த இளைஞர்களுக்கு போதுமான சட்ட உதவிகள் வழங்கப்படவில்லை. வழக்கும் சரியான முறையில் நடத்தப்படவில்லை என்பதும் குறிப்பிடத் தக்கது. இவர்கள் கைது செய்யப்படும் போது வீம்ஸ் அதிகூடிய வயதான 20 ல் இருந்தார் அதே போல லியொரிஸ் 13 வயதில் இருந்தார். முதலில் பெண்கள் இந்த வழக்கை ஏற்றுக்கொள்ள மறுத்த போதிலும் பல்வேறு வற்புறுத்தலுக்கு மத்தியில் இந்த வழக்கில் பொய் கூறினர். ஆயினும் பிந்திய வழக்கு விசாரணைகளில் இவர்கள் பிரபலமான விலை மாதுக்கள் என்று தெரிய வந்தது. International Labor Defense இந்த இளைஞர்களுக்கான சட்டத்தரனி உதவிகளைச் செய்தது. இந்த இளைஞர்களுக்கு ஆதரவாக லண்டன், மாஸ்கோ போன்ற நகரங்களில் ஆர்ப்பாட்டம் நடைபெற்றதும் குறிப்பிடத்தக்கது.

## விடுதலை
1937 ல் நான்கு இளைஞர்கள் நீதி மன்றத்தால் விடுதலை செய்யப்பட்டனர். விடுதலையாகும் போது அவர்கள் ஆறு வருடங்களை சிறையில் கழித்து இருந்தனர். இதைப்போல பின்பு 1943 க்கும் 1950 ற்கும் இடையில் ஏனையவர்கள் விடுதலை பெற்றனர். 1976 ல் அலபாமா ஆளுனர் ஸ்கொட்பெரொ இளைஞர்கள் மீதான மன்னிப்பை வழங்கியபோது அந்த இளைஞர்களில் ஒருவரைத் தவிர மற்ற எந்தவொரு நபரும் உயிருடன் இருக்கவில்லை.

## மேற்கோள்கள்

பகுப்பு:ஆபிரிக்க அமெரிக்க வரலாறு
ஊடறு (நூல்)

**ஊடறு** முழுக்க முழுக்க பெண்களின் ஆக்கங்களை உள்ளடக்கி, றஞ்சி(சுவிஸ்), தேவா(யேர்மனி), நிரூபா(யேர்மனி), விஜி(பிரான்ஸ்) ஆகியோரின் கூட்டு முயற்சியில் உருவான ஒரு  நூலாகும். இதனுள்ளே 13 கட்டுரைகளும், 5 சிறுகதைகளும், 24 கவிதைகளும், 3நூல் விமர்சனங்களும் 5 ஓவியங்களும் இடம் பெற்றுள்ளன.

## அட்டைப்படம்
ஊடறுவின் முன் அட்டைப்படத்தை அருந்ததி ராஜும், பின் அட்டைப்படத்தை வாசுகி ஜெயசங்கரும் வரைந்துள்ளனர்.

## உள்ளடக்கம்

## படைப்புகளின் தன்மை
தொகுப்பில் இடம் பெற்றிருக்கும் கட்டுரைகள் அரசியல், சமூகம், பொருளாதாரம்.. என்று பன்முகத் திடல்களிலுமிருந்து நடைமுறைப் படுத்தப்படும் பெண்கள் மீதான அடக்கு முறைகளை மையப்படுத்திய பல தகவல்களைக் கொண்டுள்ளன. கட்டுரைகள் போலவே இப்பதிப்பில் இடம் பெற்ற அனேகமான கவிதைகளும் பெண்களின் பிரச்சனைகளை மையமாகக் கொண்டே பதியப்பட்டுள்ளன. சில கவிதைகள் போர் தந்த பாதிப்புக்களையும், அதனாலான வடுக்களையும், புலம் பெயர்ந்ததால் ஏற்பட்ட பிரிவின் துயர்களையும் பேசியிருக்கின்றன. எல்லாக் கவிதைகளிலுமே ஏதோ ஒரு சோகம் மெதுவாகவேனும் இளையோடியிருக்கின்றது. சில கவிதைகளில் ஏமாற்றத்தின் ரேகைகள் படிந்திருக்கின்றன.

## வெளி இணைப்புகள்
* ஊடறு - நூலகம் திட்டம்
* ஊடறு - ஓர் பார்வை - ரதன் 
* ஊடறு - ஒரு பார்வை
* ஊடறு பற்றி... - கோசல்யா சொர்ணலிங்கம்

பகுப்பு:ஈழத்து நூல்கள்
பகுப்பு:பெண்ணியத் தமிழ் நூல்கள்
கனடா டொலர்

**கனடா டொலர்** (currency code **CAD**) கனடாவின் நாணயம் ஆகும். 2011 ஆம் ஆண்டின் கணக்கின்படி, கனேடிய டோலர் அதிகமாகப் பயன்படுத்தப்படும் ஏழாவது நாணயம் ஆகும். இது நூறு செண்டுகளாக பிரிக்கப்பட்டுள்ளது. இது கனேடிய வங்கியினால் அச்சடிக்கப்படுகிறது. கனடா முழுவதும் இப்பணம் செல்லுபடியாகும் எனினும் அருகிலுள்ள பியரி மற்றும் மகுலின் தீவுகளும் (பிரான்சுக்குச் சொந்தமானவை) பயன்படுத்துகின்றன. னித இது 1858ம் ஆண்டில் இருந்து நடைமுறையில் இருக்கின்றது. இதை சுருக்கமாக **$** அல்லது **C$** குறியீட்டை பயன்படுத்தி குறிப்பர். "CAD", "CAD$", "CA$", "Can$" போன்ற குறியீடுகளும் பயன்படுத்தப்படுவதுண்டு. பணம் மட்டுமின்றி, 1, 2, 5, 10, 25, 50 செண்டுகளும் அச்சடிக்கப்படுகின்றன.

## மேலும் பார்க்க
* கனேடிய வங்கி
* கனேடிய வங்கியின் இணையத்தளம்
*    

## மேற்கோள்கள்

பகுப்பு:கனடியப் பொருளாதாரம்
பகுப்பு:நாணயங்கள்
1971

**1971** (**[[ரோம எண்ணுருக்கள்|MCMLXXI]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.

## நிகழ்வுகள்
* ஜனவரி 25 - இடி அமீன் உகாண்டாவின் அதிபரானார்.
* பிப்ரவரி 6 - அலன் ஷெப்பர்ட் என்ற அமெரிக்கர் விண்வெளியில் பந்து விளையாடினார்.
* மே 28 - ரஷ்யா செவ்வாய் கிரகத்திற்கு மார்ஸ்-3 (Mars 3) என்ற செயற்கை கோளை அனுப்பியது.
* செப்டம்பர் 3 - கட்டார் விடுதலை பெற்றது. 
* நவம்பர் 5 - இன்டெல் நிறுவனம் உலகின் முதல் நுண்செயலியான (*Microprocessor*) 4004 இனை வெளியிட்டது.

## பிறப்புகள்

## இறப்புகள்
* பெப்ரவரி 25 - Theodor Svedberg, நோபல் பரிசு பெற்றவர் (பி. 1884) 
* ஏப்ரல் 12 - Igor Tamm, நோபல் பரிசு பெற்றவர் (பி. 1895) 
* ஜூன் 15 - Wendell Meredith Stanley, நோபல் பரிசு பெற்றவர் (பி. 1904) 
* ஜூன் 18 - Paul Karrer, நோபல் பரிசு பெற்றவர் (பி. 1889) 
* ஜூன் 25 - John Boyd Orr, நோபல் பரிசு பெற்றவர் (பி. 1880) 
* ஜூலை 1 - William Lawrence Bragg, நோபல் பரிசு பெற்ற ஆங்கிலேயர் (பி. 1890) 
* செப்டம்பர் 20 - Giorgos Seferis, நோபல் பரிசு பெற்ற எழுத்தாளர் (பி. 1900) 
* செப்டம்பர் 21 - Bernardo Houssay, நோபல் பரிசு பெற்றவர் (பி. 1887) 
* ஒக்டோபர் 29 - Arne Tiselius, நோபல் பரிசு பெற்றவர் (பி. 1902) 
* டிசம்பர் 9 - Ralph Bunche, நோபல் பரிசு பெற்றவர் (பி. 1904)

## நோபல் பரிசுகள்
* இயற்பியல் - Dennis Gabor
* வேதியியல் - Gerhard Herzberg
* மருத்துவம் - Earl W. Sutherland, Jr
* இலக்கியம் - Pablo Neruda 
* சமாதானம் - Willy Brandt 
* பொருளியல் (சுவீடன் வங்கி வழங்கும் பரிசு) - Simon Kuznets

## இவற்றையும் பார்க்கவும்
* 1971 இல் வெளிவந்த தமிழ்த் திரைப்படங்கள்

## 1971 நாட்காட்டி

## மேற்கோள்

பகுப்பு:1971
விபி சிகிரிப்ட்

**விபி சிகிரிப்ட்** என்பது  விசுவல் பேஸிக் ஸ்கிரிப்டின் சுருக்கம் ஆகும். இதில் நிரலாக்கலானது மைக்ரோசாட்டின் விஷ்வல் பேஸிக் மொழியை ஒற்றியதாகும். இன்டர்நெட் எக்ஸ்புளோலர் உலாவியில் ஜாவாஸ்கிரிப்ட் போன்றியங்கும். இது தனித்தியங்கும் *.hta கோப்புக்களாகவும் சேமிக்கப் படக் கூடியதேனினும் ஆகக் குறைந்தது மைக்ரோசாப்ட் இன்ரநெட் எக்ஸ்புளோளர் 5.0 அல்லது அதற்கு மேம்படுத்தப் பட்ட பதிப்புக்கள் தேவைப்படும். இணைய விருதியாளர்கள் கூடிய ஒத்திசைவிற்காக பெரும்பாலும் ஜாவாஸ்கிர்ப்ப்டையே விரும்புகின்றனர்.

விபிஸ்கிரிப்ட் ஆனது விண்டோஸ் 98 இயங்குதளத்தில் இருந்து மைக்ரோசாப்ட் இயங்குதளத்துடன் உள்ளிணைக்கப்பட்டுள்ளது.

## சரித்திரம்
1996 இல் விண்டோஸ் ஸ்கிரிப்ட்டிங் தொழில்நுட்பத்தின் ஓர் அங்காக வெளியிடப்பட்டது. இது ஆரம்பத்தில் இணைய விருத்தியாளர்களை இலக்குவைத்தே வெளியிடப்பட்டது. இரண்டு வருடகாலப்பகுதியில் விபிஸ்கிர்ப்ட்டானது 1.0 பதிப்பில் இருந்து 2.0 பதிப்பிற்கு முன்னேறிக் கொண்டது. இதன் மூலம் தானியக்தேவைகளை நிறைவேற்றிக் கொள்ளக்கூடியாதா இருந்தாலும் இது முன்னைய தொடர்ச்சியாத் செய்யக் கட்டையிடும் (Batch processing) விட வினைத்திறனாக இருந்ததினால் கணினி நிர்வாகிகள் இதை விரும்பத் தொடங்கினார்கள்.

## வெளியிணைப்புகள்
* விபிஸ்கிரிப்ட் பயனர் வழிகாட்டல்கள் 
* ஸ்கிரிப்ட் நிலையத்தின் ஸ்கிர்ப்ட் சேமிப்புக்கள்
* W3Schools - விபிஸ்க்ரிப்ட் பயிற்சிகள் 
* விபிஸ்க்ரிப்ட் டீபகர்(Debugger)
* VisualBasicScript.com (விபிஸ்கிரிப்ட் சமுதாயம்)
* ScriptingAnswers (VB(விபிஸ்கிரிப்ட் சமுதாயம்)
* VBS பயிற்சிகள் 

பகுப்பு:படிவ நிரலாக்க மொழிகள்
பகுப்பு:விண்டோசு ஆக்கக்கூறுகள்